**Valsts sekretāru sanāksmes protokols**

*Sanāksme attālinātā veidā*

|  |
| --- |
|  |

|  |  |  |
| --- | --- | --- |
| Rīgā  | Nr.31 | 2021.gada 2.septembrī |

Izraksts

**18.§**

**Likumprojekts "Grozījumi Zemes pārvaldības likumā"**

**TA-2011**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(I.Draudiņa, L.Martinsons, I.Bērziņa, L.Medina, I.Gailīte, J.Citskovskis)

     1. Atbalstīt iesniegto likumprojektu un Ministru kabineta sēdes protokollēmuma projektu par likumprojekta atbalstīšanu Ministru kabinetā.

     2. Vides aizsardzības un reģionālās attīstības ministrijai:

     2.1. kopīgi ar Tieslietu ministriju un Finanšu ministriju papildināt anotāciju ar skaidrojumu par likumprojekta 17.panta piemērošanu gadījumos, kad uz valstij piekrītošā nekustamā īpašuma atrodas būves, kuras ir privātpersonu tiesiskajā valdījumā, bet nav ierakstītas zemesgrāmatā;

     2.2. likumprojektu, precizēto anotāciju un Ministru kabineta sēdes protokollēmuma projektu iesniegt izskatīšanai Ministru kabineta sēdē.

     3. Vides aizsardzības un reģionālās attīstības ministrijas sagatavoto Ministru kabineta sēdes protokollēmuma projektu par grozījumiem Ministru kabineta 2018.gada 28.augusta sēdes protokollēmumā (prot. Nr.40 25.§) "Noteikumu projekts "Grozījumi Ministru kabineta 2012.gada 10.aprīļa noteikumos Nr.263 "Kadastra objekta reģistrācijas un kadastra datu aktualizācijas noteikumi""" izskatīšanai Ministru kabineta sēdē nevirzīt un pieņemt zināšanai, ka izpildot minētā protokollēmuma 5. un 6. punktā dotos uzdevumus:

     3.1. Vides aizsardzības un reģionālās attīstības ministrija izstrādās un vides aizsardzības un reģionālās attīstības ministrs līdz 2022.gada 31.martam iesniegs izskatīšanai Ministru kabinetā noteikumu projektu par kārtību, kādā nosaka, aktualizē un apstiprina jūras krasta līniju, jūras augstākās bangas robežu un buferjoslu, kā arī datu nodošanu reģistrēšanai valsts informācijas sistēmām un to aktualizācijas biežumu;

     3.2. Tieslietu ministrija izstrādās un tieslietu ministrs līdz 2023.gada 31.decembrim iesniegs izskatīšanai Ministru kabinetā noteikumu projektu par grozījumiem Ministru kabineta 2012.gada 10.aprīļa noteikumos Nr.263 "Kadastra objekta reģistrācijas un kadastra datu aktualizācijas noteikumi", nosakot kārtību, kādā Nekustamā īpašuma valsts kadastra informācijas sistēmā reģistrē un aktualizē jūras piekrastes joslu, atbilstoši noteiktajai jūras krasta līnijai un jūras augstākās bangas robežai;

     3.3. Tieslietu ministrija izstrādās un tieslietu ministrs līdz 2023.gada 31.decembrim iesniegs izskatīšanai Ministru kabinetā tiesību akta projektu par kārtību, kādā atbilstoši jūras augstākās bangas robežas izmaiņām tiek noteiktas izrietošās īpašuma tiesību izmaiņas.

|  |  |  |
| --- | --- | --- |
| Valsts kancelejas direktors |    | Jānis Citskovskis |
|  |  |  |

|  |  |  |
| --- | --- | --- |
|  |  |  |